Lee Seung-gi

Si Lee Seung-gi (; ipinanganak Enero 13, 1987) ay isang mang-aawit, artista, host at tagapaglibang mula sa Timog Korea. Kilala bilang ang "Ballad King" ("Hari ng mga Balada"), nagkaroon si Lee ng mga awiting sumikat tulad ng "Because You're My Woman", "Will You Marry Me", at "Return". Lalong sumikat siya bilang aktor na nagkaroon ng pangunahing pagganap sa mga Koreanovela tulad ng Brilliant Legacy (2009), My Girlfriend Is a Nine-Tailed Fox (2010), The King 2 Hearts (2012), Gu Family Book (2013), You're All Surrounded (2014), Hwayugi: A Korean Odyssey (2017–2018) at Vagabond (2019). Lumabas din siya sa unang season ng variety show na 1 Night 2 Days mula Nobyembre 2007 hanggang Pebrero 2012, at naging host na usapang palabas na Strong Heart mula Oktubre 2009 hanggang Abril 2012.

Dahil sa kanyang tagumpay bilang mang-aaawit, aktor at host, binansagan siya bilang ang "Triple Threat" na tagapaglibang. Unang beses siya naisama sa talaan ng Korea Power Celebrity ng Forbes noong 2010 bilang ikapito, kasunod bilang ikaapat noong 2011 at ikaanim sa 2012 at 2015. Dahil sa tagumpay ng kanyang mga teleserye sa buong Asya, itinatag siya bilang pangunahing artistang Hallyu.

Edukasyon 
Nagtapos si Lee sa Dongguk University at nakuha ang kanyang degree sa International Trade and Commerce ("Pandaigdigang Kalakalan at Komersyo") noong Pebrero 20, 2009 at nakatanggap ng Special Achievement Award noong nakatapos. Pinagpatuloy niya ang kanyang pag-aaral at nakakuha ng dalawang master’s degree, Trade Theory ("Teorya ng Kalakalan") pati na rin ang Finance and Cultural Contents ("Pananalapi at Nilalamang Kultural") sa Dongguk Graduate School.

Karera

Natuklasan sa pamamagitan ng mang-aawit na si Lee Sun Hee, si Lee ay isang sundalo na sinanay ng dalawang taon bago unang lumabas noong Hunyo 5, 2004 sa edad na 17. Ang "Because You're My Girl" ay ang kanyang unang kanta sa kanyang unang album na The Dream of a Moth, na naging isang popular na ballad na gumawa ng "Liking older women" syndrome sa Timog Korea. Dahil sa kantang iyon, nanalo siya bilang ang "Pinakamagaling na Baguhan" sa iba't ibang parangal pang-musika noong 2004 kabilang ang M.Net KM Music Festival at Seoul Music Awards. Noong 2007, nanalo naman siya ng "Pinakamagaling na Solong Lalaking Mang-aawit" na parangal sa M.net KM Music Award kasama ng kanyang kantang White Lie sa kanyang pangatlong album na Story of Separation.

Pansariling buhay 
Si Lee ay may relasyon sa aktres na si Lee Da-in mula noong huling bahagi ng 2020. Noong Pebrero 7, 2023, inihayag ni Lee ang kanilang pag-iisang dibdib sa mga liham na nai-post sa kanyang mga sosyal media account. Nagpakasal sila noong Abril 7, 2023, sa Grand Intercontinental Seoul Parnas sa presensya ng mga kaibigan at pamilya.

Sa harap ng media
Si Lee ay kilala sa kanyang malinis at positibong imahe, na nakuha sa kanya ang palayaw na "Nation's umchina" at "Nation's Little Brother". Siya ang isa sa mga pinaka-in-demand at popular na mga komersyal na modelo at mga endorser ng tanyag na tao sa South Korea. Nagtataguyod siya ng maraming uri ng mga produkto at serbisyo at patuloy na mataas sa buwanang endorser survey ng Korea Advertisers Association.

Talasanggunian

Mga mang-aawit mula sa Timog Korea
Mga artista mula sa Timog Korea